Document ID: 32006R1109

KOMISSION ASETUS (EY) N:o 1109/2006,
annettu 19 päivänä heinäkuuta 2006,
asetuksesta (EY) N:o 1623/2000 poikkeamisesta viinivuonna 2005/2006 viinien toimittamista tislaamoihin ja viinien tislausta koskevien määräaikojen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 33 artiklan,
sekä katsoo seuraavaa:
(1)
Kun on kyse asetuksen (EY) N:o 1493/1999 29 artiklassa säädetystä viinin tislauksesta juotavaksi tarkoitetuksi alkoholiksi, joka tapahtuu kunakin viinivuonna viinin yhteisestä markkinajärjestelystä annetun asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta 25 päivänä heinäkuuta 2000 annetun komission asetuksen (EY) N:o 1623/2000 (2) II luvun mukaisesti, tuottajien on toimitettava viininsä tislaamoon ja tislaajien on tislattava kyseinen viini tiettyihin määräaikoihin mennessä.
(2)
Viinivuoden 2004/2005 loppupuolella aloitettujen useampien erityisten tislaustoimenpiteiden ja juotavaksi tarkoitetuksi alkoholiksi tislattavaa viiniä koskevien tislaussopimusten kohteena olevien huomattavien määrien vuoksi on osoittautunut, että eräiden jäsenvaltioiden tislaamojen kapasiteetti ei riitä vastaanottamaan kyseistä viiniä ja tislaamaan sitä asetuksessa (EY) N:o 1623/2000 vahvistettujen määräaikojen kuluessa.
(3)
Tämän tilanteen korjaamiseksi olisi jatkettava kahdella viikolla määräaikaa, johon mennessä viini on toimitettava tislattavaksi, ja määräaikaa, johon mennessä viini on tislattava.
(4)
Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 1623/2000 63 a artiklan 8 kohdan ensimmäisessä alakohdassa säädetään, viinivuonna 2005/2006 sopimuksessa tarkoitetut määrät voidaan toimittaa tislaamoon viimeistään viinivuoden 31 päivänä heinäkuuta.
Poiketen siitä, mitä asetuksen (EY) N:o 1623/2000 63 a artiklan 10 kohdan ensimmäisessä alakohdassa säädetään, viinivuonna 2005/2006 tislaamoon toimitettu viini on tislattava viimeistään seuraavan viinivuoden 15 päivänä lokakuuta.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä heinäkuuta 2006.

Labels: 3
17
15
6